11 Desember: Moenie alles glo wat mense sê van die Here af kom nie. – Jan van der Watt - www.bybelkennis.co.za
by Mitch Kalp · Published 11/12/2017 · Updated 28/11/2017
1 Joh 4:1-21 (fokus 4:1-6)
Een van die gevaarlikste dinge is Christene wat dink hulle het alleenreg op die Heilige Gees – die Gees praat net met hulle en ander moet luister!
Natuurlik praat die Here deur sy Gees met ons. Ons mag dit nooit ontken nie en daarvoor moet ons baie dankbaar wees. MAAR, daar is mense wat die Gees misbruik om ander te manipuleer. Hulle kry gedurig “boodskappe” van die Gees en dan moet ander volgens hulle pype dans. Hulle sal jou vinnig vertel dat die gees vir hulle sus of so oor jou gesê het. Arme jy kan dan nie stry nie, want wie kan dan teen die Gees stry?
Dikwels grens die “boodskappe” aan totale liefdeloosheid. ŉ Vrou het een nag drie-uur haar vriendin se man gebel wat gesukkel het om sy huwelik weer op dreef te kry. Sy het hom van ‘n kant af uitgevreet oor hy so sleg is – dit was glo ŉ boodskap van die Gees af. Intussen was dit net haar simpatie met haar vriendin. Onnodig om te sê dat dit die laaste strooi was. Die huwelik was daarmee heen. Sou die Gees so liefdeloos optree? Nee, vir sulke geeste moet ons versigtig wees. Dit is geeste van mense wat hulle gesag op ander wil afdruk – en dit nogal onder die Gees se naam.
As die boodskap “van die Gees” nie van die liefde van Jesus straal nie, moet ons maar ons dowe oor draai (4:1-2). Buitendien, die Here skinder nie. Hy sal nie vir iemand anders ‘n boodskap oor my stuur sonder om dit in my eie lewe ook te bevestig nie. Dus, as iemand anders “skinderstories namens God” by jou aandra, vra eers vir die Here om vir jou ook te bevestig voor jy dit glo.
21 Maart: Die Here sit nie in die kerk vir jou en wag nie. – Jan van der Watt
by Mitch Kalp · Published 21/03/2017 · Last modified 01/03/2017
9 Desember: Bly positief. – Jan van der Watt
by Mitch Kalp · Published 09/12/2017 · Last modified 28/11/2017
by Mitch Kalp · Published 24/06/2017 · Last modified 23/06/2017
Is God en Allah een?
Laaste 7 Dae: 3,372
Laaste 30 Dae: 10,328
Laaste 365 Dae: 267,122